HMS Resolute (1850)

Sejarah

Ekoran kebimbangan akan nasib ekspedisi Artik yang dilakukan oleh Sir John Franklin, yang mana telah belayar daripada Britain pada tahun 1845 bagi mencari Laluan Barat Laut dan tiada sebarang berita diterima, menjelang tahun 1848 kerajaan Britian mula menghantar ekspedisi mencarinya. Beberapa kapal perang sedia ada adalah sesuai digunakan, enam buah kapal dagang dibeli antara tahun 1848 dan 1850 dan ditukarkan menjadi kapal ekspedisi: dua buah kapal stim, HMS Pioneer dan HMS Intrepid, manakala empat buah lagi (Resolute, Assistance, Enterprise dan Investigator) menjadi kapal layar yang mampu belayar di laut. Kapal pertama yang dihantar untuk membantu Franklin adalah HMS Herald, Kapten Henry Kellett. Herald menggunakan Selat Bering untuk mencari di pesisiran barat di Artik Kanada. Pada tahun 1850, HMS Investigator, Kapten McClure, dan HMS Enterprise, Kapten Collinson dihantar ke Artik dari arah barat.
Resolute dahulunya adalah sebuah kapal barque bernama Ptarmigan yang telah dibeli pada 21 Februari 1850 dan dinamakan semula sebagai HMS Resolute sebulan kemudian. Kapal ini disediakan untuk perkhidmatan Artik oleh limbungan kapal awam Blackwall, Limbungan Blackwall, dengan kayu keras, sistem pemanas dalaman, dan sebuah kepala beruang kutub di haluannya.
Pada tahun 1850-51 Resolute (kapal armada), Assistance, Pioneer dan Intrepid, membuat pencarian di timur Artik di bawah arahan Horatio Thomas Austin. Satu-satunya jejak positif dari Franklin yang ditemui oleh mereka adalah tinggalan kem musim sejuk pertama mereka di Pulau Beechey.
Semasa bulan-bulan musim sejuk, bermula Oktober 1850-Mac 1851, Second Master George F. McDougall, dari Resolute dan Leftenan Sherard Osborn dari Intrepid menyiarkan sekurang-kurangnya lima buah akhbar bertulisan tangan, The Illustrated Arctic News, yang mana para penyunting mengenalpasti sebagai "Selat Barrow". Selepas kembalinya Resolute ke pelabuhan asal di England, kertas manuskrip ini telah dicetak di London pada tahun 1852. Atwood (1997) merujuk salinan manuskrip ini di kedua-dua Muzium British dan Institut Penyelidikan Kutub Scott, Cambridge.

Meja Resolute

Kerajaan Britain telah memesan sekurang-kurangnya tiga buah meja yang diperbuat daripada kayu kapal ini, dan meja-meja ini telah dibina oleh pembuat kabinet dari Joiner's Shop di Limbungan Chatham. Sebuah meja pasangan yang besar telah dihadiahkan kepada Presiden A.S Rutherford B. Hayes pada tahun 1880 sebagai tanda terima kasih di atas penyelamatan dan pengembalian kapal Resolute. Sejak itu, meja ini dikenali sebagai meja Resolute - dan digunakan oleh setiap Presiden Amerika kecuali Lyndon Johnson, Richard Nixon dan Gerald Ford. Meskipun kebanyakan presiden menggunakannya sebagai meja rasmi di Pejabat Oval, terdapat beberapa keadaan di mana ia telah digunakan sebagai sebuah meja peribadi di Kediaman Eksekutif. Dwight D. Eisenhower merupakan presiden pertama yang memindahkan meja ini dari Pejabat Oval, dan dikembalikan semula oleh John F. Kennedy dan kemudian oleh Jimmy Carter.
Meja kedua yang dikenali sebagai Meja Grinnell atau Meja Ratu Victoria, juga telah dibuat daripada kayu bekas kapal HMS Resolute. Meja yang lebih kecil ini diserahkan oleh janda kepada Henry Grinnell pada tahun 1880 bagi menghargai sumbangan dan kemurahan hati suami beliau dalam pencarian Franklin. Pada tahun 1983, ia telah diserahkan kepada Muzium Paus New Bedford dan kini merupakan sebahagian daripada kpleksi mereka yang terletak di New Bedford, Massachusetts.
Meja ketiga atau lebih kepada sebuah meja tulis, telah diserahkan kepada Ratu Victoria; ia kekal menjadi sebahagian daripada Koleksi Diraja dan kini berada dalam pinjaman jangka panjang kepada Muzium Tentera Laut Diraja di Portsmouth.